Държавен вестник, бр. 23, 2018 г., стр. 229

БРОЙ  23	
Д Ъ Р Ж А В Е Н  В Е С Т Н И К 	
СТР.  229  
липсват. Истински изпълнението е неуловимо 
и почти немислимо. Абсолютна невъзможност 
конструктивно да разсъждава върху житейския 
опит на другите.
междуличностни отношения:
Явна невъзможност да се възприемат и да 
се разбират намеренията и опитът на другите. 
Вниманието към изискванията на другите на 
практика отсъства (налице е свръхбдителност, 
фокусирана върху задоволяването на потребно­
стите и избягването на увреждане). Социалните 
взаимодействия може да са объркани и дезориен­
тирани. Желанието за присъединяване към други 
е ограничено поради дълбока незаинтересованост 
или очаквания за увреждане. Ангажиментите с 
другите са безпристрастни, дезорганизирани или 
трайно се отхвърлят. Отношенията се изграждат 
главно на принципа на надмощието и се оценя­
ват по възможността да осигурят комфорт или 
да причинят болка и страдание. Социалното/
междуличностното поведение не е взаимно, дори 
напротив, отразява тенденции за задоволяване 
на базисни потребности и избягване на болката.
2.2. Възможност за компенсиране на устано­
веното психологично отклонение: 
а) компенсируеми психологични отклонения 
са тези, които:
– не водят до поведенческа дисфункция, а ако 
тя е налице, се изявява в минимална или слаба 
степен;
– може да се категоризират в рамките на ди­
агностична категория по рубрики Z, но не и по 
рубрики F от действащите Медицински стандарти. 
В тези случаи се налага преценка на причинния 
фактор, интензивността, дина­миката, продъл­
жителността и повлияването на установеното 
отклонение от терапевтични процедури;
б) некомпенсируеми са случаите на психоло­
гични отклонения, които:
– водят до поведенческа дисфункция, изявяваща 
се в умерена или по-висока степен;
– се категоризират в рамките на диагностич­
на категория по рубрики F и/или рубрики Z от 
действащите Медицински стандарти;
– се изявяват често, имат протрахиран ход, 
водят до явни декомпенсации и причиняват силно 
затруднена адаптация и/или значим дисстрес на 
личността в широкия диапазон от ежедневните 
служебни и/или извънслужебни ситуации;
– не се повлияват съществено при промяна на 
услови­ята на работа и/или упражняваната дейност 
и/или проведени терапевтични процедури.
2.3. Категориално описание на психологичното 
отклонение. Следва да се изясни (от експерта пси­
хиатър) дали отклонението е изява на психично 
разстройство по рубриките F или Z от Медицин­
ските стандарти (респ. МКБ-10):
а) социално-психологичен проблем и/или 
проблем(и), свързан(и) със средата на живот и/
или на професионалната изява (по рубрики Z);
б) личностова абнормност (акценти в личнос­
товото развитие – по рубрики Z; личностово 
разстройство – по рубрики F);
в) психично разстройство (по рубрики F) – не­
психотично и/или психотично;
г) нарушение в интелектуално-мнестичната 
сфера – нарушения на паметови функции и други 
когнитивни процеси; умствена изостаналост (по 
рубрики F).
3. Наличието на едно или повече психологич­
ни отклонения по сфери се отразява в бланка 
(Бланка № 6): 
а) нарушение в интелектуално-мнестичната 
сфера: интелектуален дефицит и/или когнитивни 
нарушения, и/или паметови нарушения;
б) личностна абнормност: дисхармонична 
структура на личността, емоционална нестабил­
ност и некомпетентност; нисък фрустрационен 
толеранс и агресивни тенденции; снижено ниво 
на личностен самоконтрол, незрялост на само­
оценката и когнитивно-поведенческа незрялост; 
неустойчивост на поведението; 
в) социално-психологичен проблем: снижена 
адаптивност; неефективност на защитните ме­
ханизми; неясна или липсваща професионална 
мотивация; неефективност на стратегиите за 
справяне с проблемни ситуации; групова (екипна) 
несъвместимост; снижена възможност за прогно­
зиране на негативни последици от собственото 
поведение; ниво на стрес (посттравматичен, 
хроничен); доказана употреба на наркотични 
вещества и/или вредна употреба на алкохол 
(психотропни медикаменти).
3.1. Клиничните психологични заключения за 
нуждите на психиатричния преглед се оформят 
в протокол (Бланка № 7). 
4. Заключения по психологичната годност за 
летателна служба и предложения за експертно 
решение.
4.1. Резултатите от авиопсихологичното из­
следване се представят в сурови или трансформи­
рани балове, персентили, стенове или в графичен 
вид. Резултатът може да се коригира от данните 
след интервюто и наблюдението от изследването. 
Лицата с оценки 4 стена се приемат за гранични, 
но психологично подходящи. За прогностично 
благоприятни се считат резултати от 5 и повече 
стена. При кандидати за летателна длъжност и 
ръководител-полети (щурмани УВД) крайният 
(обобщаващ) резултат се оформя на базата на 
деветстенова оценка (Бланка № 8, Бланка № 9).
4.2. Данните и заключението от авиопсихоло­
гичното изследване се нанасят в бланка (Бланка 
№ 4б, Бланка № 10).
4.3. Предложението за експертизно решение 
по психологичната годност на изследвания се 
представя в един от следните варианти:
4.3.1. Годен за …………………………………………… 
(посочва се авиационната специалност по съот­
ветната графа от Медицинските стандарти).
4.3.2. Негоден за ………………………………………… 
(посочва се авиационната специалност по съ­
ответната графа, рубрика или точка от Меди­
цинските стандарти; вписва се и установената 
причина за психологическа негодност)
4.3.3. В забрана за летателна длъжност като 
РП (щурман УВД) със (без) изпълнение на 
задълженията по наземната служба (посочват 
се съответната графа, рубрика или точка от 
Медицинските стандарти; уточняват се датата 
на контролния преглед, необходимите придружа­